**Z A P I S N I K**

3. seje Sveta šole II. gimnazije Maribor, dne 15. 3. 2018

Prisotni: S. Cvar, mag. N. Harl, dr. M. Jagodič, mag. H. Kujundžić Lukaček, T. Simonič, B. Svetel, V. Tement, mag. I. Lorenčič, Mojca Šobernik in Tatjana Zagoranski

Opravičeno odsotni: mag. I. Ketiš, T. Klis, V. Peršak, B. Režonja in mag. A. Zver Dobaj

Odsoten: G. Bedenik

Dnevni red:

1. Potrditev zapisnika 2. redne seje sveta šole v šolskem letu 2017/18
2. Obravnava in sprejem Finančnega načrta II. gimnazije Maribor za leto 2018
3. Druge aktualne informacije

S. Cvar, predsednica sveta šole, je pozdravila vse prisotne in predlagala dnevni red, ki so ga člani sveta šole soglasno potrdili.

**Ad. 1. Potrditev zapisnika 2. redne seje sveta šole v šolskem letu 2017/18**

Ker na zapisnik 2. redne seje sveta šole v šolskem letu 2017/18 ni bilo pripomb, je bil z glasovanjem soglasno potrjen.

**Ad. 2 Obravnava in sprejem Finančnega načrta II. gimnazije Maribor za leto 2018**

G. ravnatelj je povedal, da Finančni načrt zahteva precej dela in predlagal, da ga predstavi računovodkinja M. Šobernik.

M. Šobernik je na kratko povzela finančne tabele, ki so bile poslane skupaj z vabilom.

1. Načrt prihodkov in odhodkov po obračunskem načelu za leto 2018 je pripravljen po nastanku dogodka in v njem vidimo, da so se od lani povečali stroški za KAD in regres. Višji indeks se pojavi med nerazporejenimi sredstvi, ker smo prejeli sredstva za projekte, ki pa so šele na začetku izvajanja in se še ne ve natančno, kam se bodo sredstva razporejala. Zato bo jeseni verjetno potreben rebalans finančnega načrta.
2. Načrt prihodkov in odhodkov po denarnem toku za leto 2018 prikazuje, da imamo višje indekse pri prilivu sredstev EU, pri odhodkih pa pri regresu, odpravninah (upokojitve) in jubilejnih nagradah, KAD-u (povečanje s strani MIZŠ) in drugih operativnih stroških (projekti).
3. Načrt nakupa opreme in investicij v letu 2018 je podroben seznam opreme in investicij, ki so ga člani sveta pregledali na seji in zanj niso imeli pripomb.

Gospod ravnatelj je povedal, da v Kadrovskem načrtu za leto 2018 ni posebnih odstopanj v primerjavi z lanskim letom, ker število vpisanih dijakov ostaja nespremenjeno. Upokojile se bodo tri učiteljice (dve pri slovenščini in ena pri biologiji), ki jih bomo nadomestili. Pri projektih, ki smo jih dobili pa imamo dodatne 1,8 zaposlitve.

Ker ni bilo dodatnih vprašanj je predsednica sveta šole predlagala glasovanje in soglasno sta bila sprejeta dva sklepa:

**Sklep 1: Finančni načrt za leto 2018 je soglasno potrjen.**

**Sklep 2: Presežek prihodkov nad odhodki za leto 2017 v skupnem znesku 104.028,57 EUR se prenese v leto 2018 in uporabi za nakup že nabavljenih osnovnih sredstev ter novo nabavo osnovnih sredstev, drobnega inventarja in investicijskega vzdrževanja.**

**Ad 3. Druge aktualne informacije**

Dr. Jagodič je seznanil člane sveta šole, da se je Astronomski krožek II. gimnazije na pobudo mag. Ketiša že povezal z Astronomskim društvom.

3. redna seja sveta šole je bila zaključena ob 17.15.

Številka: 900-2/2017/11

Datum: 16. 3. 2018

Zapisala: Predsednica sveta šole:

Tatjana Zagoranski Sanja Cvar